cyanic-selkie/wikianc huggingface dataset:
Tollered
Tollered er ein svensk tettstad i Lerums kommun i Västra Götalands län i landskapet Västergötland. I 2005 hadde tettstaden 863 innbyggjarar.
Bayt Hadir
Bayt Hadir er ein landsby vest i det sentrale Jemen. Han ligg i San'a' guvernement.
Liding
Liding er ein breidt definert negativ tilstand som gjerne er assosiert med ei form for smerte og plage, naud eller elende. Eikvar form for tilstand kan vera ei lidking om den subjektive opplevinga framkallar motvilje og ubehag.
Return to Base
Return to Base er det åttande studioalbumet til den britiske rockegruppa Slade. Det kom ut 1. oktober 1979 på Barn Records, og gjekk ikkje inn på nokre av albumlistene noko stad. På tidspunktet for utgjevinga hadde suksessen til bandet avtatt. Bandet var tvinga til å spela i små hallar og klubbar rundt om i Storbritannia, og den einaste faste inntekta dei hadde var honorara Noddy Holder og Jim Lea fekk som låtskrivarar. Dei siste singlane deira hadde selt dårleg, og dei trekte ikkje lenger eit stort publikum. Før dei spelte på Readingfestivalen i 1980, var dei på nippet til å gje seg.
Førre albumet til bandet, Whatever Happened to Slade (1977), inneheldt ein «streit» hardrockstil, og droppa glamrock-imaget sitt, og trass i kritisk heider hadde det gjeve bandet få inntekter. Return to Base vart tenkt som ei fortsetjing av stilen deira, og eit forsøk på å auke inntektene deira. Bandet hadde som mål å spela inn tjue songar, og setje dei beste elleve på albumet. I fanklubbladet deira frå juli-august 1979 stadfesta trommeslagaren Don Powell at dei hadde spelt inn sytten spor på den tida. Sjølv om den kritiske reaksjonen på albumet generelt var positiv, selde albumet dårleg, noko som delvis vart klandra Barn Records, som berre trykte totalt 3500 eksemplar av den første singelen frå albumet «Ginny, Ginny», og praktisk talt garanterte at det ikkje gjekk inn på salslista. Heller ikkje singelen som følgde, «Sign of the Times», klarte ikkje å gå inn på singellista, og dei fleste eksemplar som vart igjen vart smelta ned.
Nokre av spora frå Return to Base dukka opp igjen på Slade-albumet frå 1981, We'll Bring the House Down, som vart gjeve ut etter den vellykka konserten deira på Readingfestivalen i 1980. Resten av spora frå Return to Base vart inkludert som bonusspor på 2007-utgåva av We'll Bring The House Down. Sånn sett var albumet det einaste album deira som ikkje vart ommastra.
Bakgrunn
Etter å ha komme tilbake til Storbritannia frå USA i august 1976, fann Slade seg forbigått av punkrockeksplsjonen i Storbritannia. Albumet deira Whatever Happened to Slade frå 1977 viste seg å bli ein kommersiell fiasko medan turnéen på våren hadde vist at dei ikkje lenger kunne fylla store arenaer. Den avtakande suksessen til Slade førte snart til at bandet tok dei konsertane dei kunne. Dei spelte på små arenaer, hovudsakleg universitet og klubbar. Turneane deira gjekk ofte med tap, og bandet måtte ta med eige PA-anlegg og lysshow. Bassisten Jim Lea var likevel upåverka. «Eg syntest framleis at bandet var flott», sa han til Chris Charlesworth i 1983, «me spelte òg om ikkje betre enn me nokon gong hadde ... no hadde me noko å bevisa igjen.»
Sjølv om dei lykkast med å fylla små arenaer på konsertane sine, selde knapt dei nye platene til bandet. Sidan den nye produksjonen til bandet ikkje lenger vart gjeven ut på Polydor Records, men i staden på selskapet til manageren Chas Chandler, Barn Records, gjekk ingen av singlane som «Burning in the Heat of Love», «Give Us a Goal», «Rock 'n' Roll Bolero» og «Ginny, Ginny» inn på singellista. Sjølv det andre konsertalbumet deira, Slade Alive, Vol. 2 (1978), oppfølgjaren til det kritikarroste og kommersielt vellykka Slade Alive! (1972), var ein kommersiell fiasko.
Innspeling
Albumet vart spelt inn over ein periode på seks veker i 1979. Det var første albumet bandet produserte saman. I eit fanklubbintervju frå 1979 sa Hill: «me produserte bestemte delar kvar for oss på eiga hand - noko som gjer det til det første albumet me utelukkande har produsert sjølv.»
Usemjer mellom gruppa - særskild Lea og produsenten/manageren deira Chas Chandler - hadde brygd sidan innspelinga av Whatever Happened to Slade, og etter å ha halde fram gjennom 1978 toppa det seg under innspelinga for Return to Base. «Jim vart meir og meir involvert i den sida av sakene,» sa vokalisten Noddy Holder til Chris Charlesworth. «Han ønskte å produsera gruppa, og han syntest ikkje at Chas leverte varene.» Chandler på si side var lite imponert over det noverande materialet til gruppa: «Dei følte at ein flott lyd var det viktigaste», sa han til Charlesworth. «Eg har alltid følt at songen kjem først, og så lagar du lyden din slik at han passar til songen ... ikkje omvendt.» Sjølv om Chandler tilbaud seg å avslutta sambandet med Slade heilt, bad bandet han om å bli verande som manager medan dei produserte seg sjølv. Chandler sa: «Eg sa ja til dette fordi viss eg nekta følte eg at eg ville ha sparka dei når dei var nede.»
Då han vart spurd i 1979 om tankane sine om albumet, sa Hill: «Eg er veldig nøgd med det. Det har ei blanding av forskjellige typar songar, som alle bidrar til at det er eit godt album! Favorittane mine er rock 'n' roll-nummeret 'I'm a Rocker' og instrumentalen 'Lemme Love into Ya' - truleg på grunn av måten dei kjem over på scena meir enn noko anna.»
I eit fanklubbintervju frå 1980 snakka Holder om albumet. «I løpet av dei siste par åra har eg og Jim skrive mange songar, men me har ikkje visst korleis me eigentleg skulle nærma oss dei. Med Return to Base var me veldig nøgd med albumet, me trudde at det verkeleg vart bra, men den selde ikkje. Alle rundt bandet sa til oss at me ikkje kom på så gode songar som me pleidde, men eg og Jim visste at me gjorde det, me visste at me kom med sterke songar. Nokre av songane på Return to Base syntest me var nokre av dei beste songane me nokon gong har skrive. Det syntest berre å vera meg og Jim som hadde tillit til songane; folk som Chas, Dave og Don sa at dei syntest ikkje songane våre var like sterke, nokre av dei gjorde dei, men nokre av dei gjorde dei ikkje. Men me trudde sjølv at dei var det. Dermed gjaldt det å få albumet ned, og i tankane våre vart det eit flott album.»
Under innspelinga av Return to Base vart Slade overtalt av lydteknikaren Andy Miller til å spela inn ein song han hadde skrive saman med Bernie Frost. Songen, «Another Win», vart spelt inn av Slade, men ikkje gjeven ut. I 2011 dukka songen opp på internett gjennom nettstaden Slade in England.
Musikk
Som albumtittelen indikerer, fortset albumet «back to basics»-stilen frå det førre albumet deira Whatever Happened to Slade (1977). AllMusic uttalte at «stilen av denne plata går attende til den populære singelstilen deira, litt mindre overdriven og tung, og litt lettare. Det dukkar til og med opp akustiske gitarar.»
Side ein
«Wheels Ain't Coming Down» fortel historia om ei flyoppleving nær døden som Holder og Lea opplevde under ei reise til Los Angeles. Sporet vart seinare gjeven ut på singel i 1981 og nådde då 60. plassen på den britiske singellista. «Hold on to Your Hats» er eit mjøllemstempo-spor påverka av ein meir rock 'n' roll-lyd. Sporet bruker bakoverklangseffekter og har ein spørsmål og svar-teknikk mellom Holder og dei andre bandmedlemmene Hill og Lea under refrenget. «Chakeeta» er eit meir kommersielt klingande spor på albumet. «Don't Waste Your Time (Back Seat Star)» er ein akustiskbasert ballade, skildra av Holder i 1988 som ein «surrealistisk sosial kommentar». «Sign of the Times» er ein ballade basert på den teknologisk revolusjonen. Han vart gjeven ut på singel i, men nådde ikkje singellista. Han vart seinare gjeven ut som B-side til hitsingelen deira «Lock Up Your Daughters» i 1981.
Side to
«I'm a Rocker» er ein coverversjon av Chuck Berry. For å marknadsføre albumet i Belgia filma eit belgisk filmteam bandet som framførte songar i Portland Studios i London. Songen vart gjeven ut på singel i Belgia i 1980, og nådde toppen av lista der. Holder merka seg opphavleg songen då han vart spelt på Radio One av DJ Annie Nightingale. I eit intervju frå 1980 sa Holder: «Eg likte det [og] nemnde for dei andre i bandet at eg hadde høyrt eit veldig bra Chuck Berry-nummer». Etter å ha brukt tid på å prøva å få tak i ein kopi av songen, skaffa Holder albumet med same namn frå ein importbutikk. Holder sa: «Etter å ha lytta til det, byrja me å spela han på konsertane, først og fremst som ein jam på slutten av settet. Så ein kveld gjekk me inn i studio, me hadde alle vore på puben, og me hadde ein halvtime igjen på slutten av ei økt, og me bestemte oss for å spela han inn, og me fekk han ned på eitt forsøk. Kjensla er der i den songen, det er oss, Slade - det er det me handlar om.»
«Nuts Bolts and Screws» er eit anna rockebasert spor som AllMusic meinte å vera blant dei beste songane til bandet. «My Baby's Got It», er eit spor påverka av rock 'n' roll og boogierock. «I'm Mad» er eit akustisk-basert spor som skildrar ein mann som er i fantasiane og draumane sine sin vold. Record Mirror uttalte at songen «er den næraste tingen til ein hitsingel med den sprettande rytmen og reine sekstitalls akkordendringar.» «Lemme Love into Ya» er ein ballade i moll som vanlegvis vart spelt på konsertane deira. Record Mirror skreiv at songen hadde «baklengs gitarintro med tremolo» og «veldig ambient lyd». Songen vart seinare omarbeidd til songen «Poland», som Lea spelte inn som eit soloverk under namnet Greenfields of Tong. Versjonen hans vart gjeven ut på singel i 1982. «Lemme Love into Ya» vart kåra til den nest beste av dei tre beste Slade-albumspora i Slade Fan Club Poll i 1979.
«Ginny, Ginny» vart òg gjeven ut i mai same år, og gjeven ut som den leiande singel frå albumet (sjølv om han kom ut fem månader i forkant av sjølve albumet). Singelen klarte ikkje å nå salslista. I følgje nyhendebrev frå fanklubben til Slade på den tida hadde han likevel komme inn på topp 200-lista i Storbritannia. Songen fekk opphavleg namnet «Jeanie Jeanie» og vart gjeven ut på ein gul vinyl som singel i håp om å interessere kjøparar. Lea spelte òg inn sin eigen versjon av songen med broren Frank som ein del av sideprosjektet The Dummies. Han vart spelt inn i løpet av 1979–80, men kom først ut i 1991 på A Day in the Life of the Dummies, som samla innspelingane til The Dummies.
Tittel og plateomslag
Albumtittelen er ei linje frå songen til albumet «Sign of the Times». Som svar på korleis tittelen til albumet vart bestemd, sa Hill at bandet «hadde ei heil liste med forslag til tittelen, og Return To Base er frå ei av linjene i songen 'Sign of the Timst'. I fanklubbmagasinet frå november - desember 1979, vart det uttalt at tittelen til albumet òg skildra handlingane til bandet på den tida. Både Lea og Hill budde i Wolverhampton medan Holder og Powell budde i London. Då albumet kom ut budde alle medlemmane i Wolverhampton.
Tonwelle
Tonwelle er det andre albumet Klaus Schulze gav ut under namnet Richard Wahnfried. Det kom ut i 1981 og igjen som ei dobbelålate i januar 2012 på MIG Music. Denne versjonen hadde anna snøggleik enn dei originale innspelingane.
Schulze har med seg Manuel Göttsching frå Ash Ra Tempel på gitar.
Return to Base
Utgjeving
Albumet vart gjeve ut på manageren deira Chas Chandlers sitt Barn Records den 1. oktober 1979 i Storbritannia, over to og eit halvt år etter det førre albumet deira, Whatever Happened to Slade, kom ut som det første albumet deira på etiketten.
I Storbritannia fortsette albumet den kommersielle nedturen til bandet, og fann ikkje noko anna publikum enn den allereie eksisterande fanskaren deira. Som med Whatever Happened to Slade, kom albumet ikkje inn på UK Album Chart. Singelen deira «Okey Cokey» kom ut i desember 1979, men klarte heller ikkje å komma inn på UK Singles Chart. Ein liknande lagnad fekk den 12" EP-en Six of the Best, i juni 1980. EP-en vart selt til ein billeg pris på 1,49 pund og inneheldt tre spor frå Return to Base og tre nye spor.
Albumet vart ein suksess i Belgia i 1980 og nådde toppen av albumlista. Sidan albumet ikkje var tilgjengeleg i Belgia, måtte fans i landet opphavleg kjøpa albumet som import. Albumet klatra snart til topps på Telemoustique-lista, ei vekentleg rockeliste som vart sett saman av offentlege stemmer. Det toppa òg den belgiske radiostasjonen Impedances si daglege liste ved fleire høve. Som eit resultat av interessa for albumet vart albumet gjeve ut i landet av Warner Bros. i 1980. Albumet klatra til nummer éin der, det same gjorde den belgiske singelen «I'm a Rocker».
I eit fanklubbintervju frå 1980 snakka Noddy Holder om suksessen i Belgia: «Det som skjedde i Belgia var at Return to Base var tilgjengeleg på import, og det byrja å klatra på importlistene. Eg veit ikkje kvifor, det var overraskande for oss som for alle andre. Warner Bros. sa så til oss at albumet er nummer éin der borte!» Holder sa om «I'm a Rocker»: «Det var sporet som vart mest spelt på radio frå albumet. Men det gjaldt ikkje berre i Belgia - me har fått så mange som skriv til oss og spør kvifor me ikkje har gitt han ut på singel. «I'm a Rocker» er ikkje eingong ein av songane våre - det er eit Chuck Berry-nummer.»
Mottaking
Rett før utgjevinga av albumet sa nyhenebrevsredaktøren i fanklubben til Slade, Dave Kemp, tankane sine om den uferdige kopien han hadde høyrt. «Etter å ha høyrt den uferdige kopien av det, kan eg berre seia at det er fantastisk, heilt annleis enn alt Slade har gjort før, du kjem til å elska det.»
Då albumet kom ut var kritikken generelt blanda. Record Mirror uttalte: «Føresett at tittelen skal forståast som at gruppa prøver å gå attende til dei territorielle krigsmarkene for dei gylne åra sine på singellistene, trur eg dei er i sjokk. Eg forventar litt meir enn referansar til Big Brother, Stereo, Radio etc., i det elles fengjande «Sign of the Times» og refleksjonen av «Born to Run» i «Wheels Ain't Coming Down». På «Nuts Bolts & Screws» og «My Baby's Got It» byrjar Slade å rocka, men det er ikkje noko her for å skilja dei frå nokre andre rockeband. Eg hadde ikkje forventa ein annan «Cum On Feel the Noize» «eller «My Friend Stan», men berre noko litt meir inspirert. Frå eit nytt band ville dette vera ein ganske god debut, frå Slade vil eg ha meir.» Sounds skreiv på liknande vis: «Slade har klart å trekka god til imponerande framferd ut av sekken med denne. For new wave-øyre høyrest det datert ut, men Return to Base rockar framleis som ei god ei, ved å bruka standard rock 'n' roll/hardrock-fundament med stram og klassisk rock. Noddy har ein av dei heilt klassiske rockestemmene då han roper seg gjennom ti dampande originalar og ein Chuck Berry-cover. Slade kan ha stått stille, men deira eige rockemerke høyrest framleis godt ut for desse partiske ørane.»
Ei meir positiv melding kom frå Wolverhampton Express and Star: «Slade har ikkje hatt ein stor hit på ei stund no, men det ville vera dumt å avskriva dei endå. Det er definitivt ei 60-tals-kjensle på nokre av songane, sjølv om andre er klassisk Slade. Det mest slåande med albumet er variasjonen, for Slade har losna litt for denne og inkluderte mykje meir variasjon i stemninga. Det lønner seg absolutt. Nok ein slåande faktor er gitarspelet til Dave Hill, som verkeleg har fått lov til å slå seg laus på denne plata. Alt i alt er det eit album som vil gleda den framleis store fanskaren til Slade, både for truskapen til Slade - lyden og for oppfinnsomheita og friskheita deira.» I mai 1980 melde Jon Young frå New York-magasinet Trouser Press albumet og uttalte: «På Return to Base koplar sju av dei elleve kutta seg på alle moglege måtar, til eit slaggjennomsnitt på .636. Viss det hadde kome i 1973, ville den klassiske «Nuts, Bolts and Screws» lett ha toppa dei britiske hitlistene. Ok, det er ikkje noko her som er like fantastisk som «Cum On Feel the Noize». Men kven si skuld er det? Denne typen musikk er ikkje meint for eit vakuum! Det er meint å nytast! Gje Slade litt oppmuntring! Du blir glad for at du gjorde det!»
Albumet vart kåra til det nest beste av dei tre beste Slade-albuma i Slade Fan Club Poll i 1979.
I midten av 1980, då bandet var på nippet til å gje seg, fekk bandet tilbod om å spele på Readingfestivalen i august 1980 etter å ha blitt oppringd i siste augneblink. Bandet hadde berre eit par av scenearbeidarane sinetil å hjelpa seg på dagen. Jim Lea sa «me måtte betala for å parkera i det offentlege området. Utan scenearbeidarar måtte me bera vårt eige utstyr, og det var til og med problem å komma seg inn i backstage-området.» Trass i den mislykka Return to Base og mangel på suksess, var framsyninga på festivalen ein suksess og bandet vart populært nok ein gang. Som eit resultat av denne suksessen dukka fleire spor frå albumet opp som bandet vurderte som dei sterkaste på neste albumet deira, We'll Bring the House Down (1981), som lykkast med å gje bandet suksess på ny, både kritisk og kommersielt.
I ei melding frå AllMusic skreiv dei at albumet «markerer eit lågpunkt når det gjeld popularitet og moral», og var blanda i omtalen av albumet. Dei gav det to stjerner av fem og noterte at albumet «absolutt ikkje var eit høgdepunkt for bandet, men dei fortsette å fortsetja, uansett kvar ille det vart. Dei var trygge på at praktisk talt ingen hadde høyrt plata, gjorde Slade til slutt plata som We'll Bring the House Down, ein fullstendig realisert prosjekt.» Tidleg i 2010 såg på Classic Rock albumet som «overlegent, rykte-sementerande» og skreiv: «We'll Bring the House Down vart raskt sett saman etter Reading-triumfen deira, stort sett frå innhaldet av Return to Base.» Colin Harper frå Record Collector sa: «I leitinga etter den britiske tidsanda hadde den no ufatteleg uklåre Return to Base frå 1979 ein ironisk nok ein behageleg mangfaldig, gjenoppliva musikalsk palett.»
Albumet vart gjeve ut på nytt på CD i Tyskland i 1997 på RCA og BMG, og vart ommastra for ei ny CD-utgjeving i Japan i 2006 på Air Mail Recordings. Albumet vart likevel ikkje ommastra for ei eiga utgåve i 2007 for den britiske «Feel the Noize: Slade Remastered»-serien i motsetnad til alle dei andre studioalbuma deira. I staden vart songane frå albumet som ikkje òg dukka opp på We'll Bring This House Down (1981) ommastra som bonusspor for dette albumet. Dermed er Return to Base det einaste Slade-albumet som aldri vart gjeve ut i Storbritannia på CD, eller gjeve ut på nytt i noko anna format.
Sonja Henie
Sonja Henie var ein norsk-amerikansk framifrå og internasjonalt vidgjeten kunstløpar som vann gullmedaljar i kunstløp i tre vinterolympiadar og tok fyrsteplassar i fleire verdsmeisterskap og europameisterskap, og gjorde karriere som profesjonell isdansarinne. Saman med ektemannen, skipsreiar Niels Onstad, stod ho for skipinga og finansieringa av det viktige norske biletkunstmuseet Henie Onstad Kunstsenter på Høvikodden i Bærum kommune, der premiesamlinga hennar òg er stilt ut.
Bakgrunn
Sonja Henie vart fødd i Kristiania. Foreldra var Selma Lochmann-Nielsen (1888–1961) og Wilhelm Henie (1872–1937).
Karriere
Sonja Henie vann gull i dei tre olympiadane 1928, 1932 og 1936, vann ti verdsmeisterskap og seks europameisterskap på rad (1927–1936 og 1931–1936). Ho gjekk for Oslo Skøiteklub som var ein klubb som som på 1930-talet gjorde mykje for å organisere skeiseløp for kvinner. I 1968 vart Sonja Henie kommandør av St. Olavs Orden.
Under olympiaden i 1936 i Garmisch-Partenkirchen, der Adolf Hitler var til stades då Sonja Henie sigra suverent, gjorde ho nazihilsen med høgrearmen utstrekt, i motsetnad til 16 år gamle Laila Schou Nilsen (kjend som både skeiseløpar, alpinist og tennisspelar), som vann bronse i alpint, men nekta å gjere nazihelsing. Sonja Henies haldning til nazismen i 1930- og 40-åra har vore kritisert og diskutert. I 1941 vart ho amerikansk statsborgar, og til liks med andre Hollywood-stjernar gav ho si støtte til dei amerikanske troppane gjennom United Service Organizations. Men ho tok ikkje avstand frå nazismen og den tyske okkupasjonen av Noreg på ein så klår måte som mange nordmenn og norske immigrantar i USA meinte var på sin plass.
Sonja Henie vart profesjonell isdansar i 1937, og var deretter med i ei rad internasjonale isshow og i fleire amerikanske skeisefilmar. Ho vart ei av dei internasjonalt mest kjende norske kvinnene, og har fått ei stjerne på Hollywood Walk of Fame.
Ōkami
Ōkami (大神) er eit action-eventyrspel utvikla av Clover Studio og utgjeve av Capcom. Det vart gjeve ut på spelkonsollen PlayStation 2 i 2006 i Japan og Nord-Amerika, og i 2007 i Europa. Sjølv om Clover Studio stengde nokre få månader etter den fyrste utgjevinga av spelet, vart det utvikla ein versjon for Wii av spelstudioet Ready at Dawn, Tose og Capcom, som vart gjeven ut i Nord-Amerika i april 2008, i Europa i juni 2008 og i Japan i oktober 2009. Ei utgåve for PlayStation 3 kom ut i 2012.
Sonja Henie
Ettermæle
I 2018 vart det laga ein dramafilm om henne kalla Sonja. Filmen tok føre seg livet hennar etter kunstløpkarrieren sin og vegen hennar til å verta Hollywood-skodespelar.
Ōkami
Spelet går føre seg i Japan, og blandar fleire japanske mytar og legendar for å fortelje soga om korleis landet vart berga frå mørket av Amaterasu, solgudinna i shintoismen, som tok forma til ein kvit ulv. Det har ein særmerkt grafisk stil som er inspirert av japansk målekunst og lèt ein kontrollere ein målekost der spelaren kan gjere fleire ymse gestar for å få til mirakel i spelet.
Ōkami var eit av dei siste PlayStation 2-spela som vart gjevne ut i forkant av lanseringa av PlayStation 3. Sjølv om spelet ikkje selde særleg, hausta det svært gode kritikkar, og fekk prisen for «årets spel» i 2006 av IGN. Wii-utgåva fekk liknande vellæte, sjølv om rørlsekontrollane fekk blanda mottaking. Ein oppfylgjar titulert Ōkamiden vart gjeven ut på Nintendo DS i Japan i september 2010 og i Nord-Amerika og Europa i mars 2011.
Spelmekanikkar
I Ōkami kontrollerer spelaren hovudpersonen, Amaterasu, i eit miljø med ein stil som liknar vassfarge og tresnitt ved hjelp av cel-shading, som ser ut som animert japansk illustrasjon i blekk. Spelet blandar element frå ulike sjangrar som action, plattform og gåteløysing, og har frå fleire hald vorte samanlikna med speloppbygnaden til The Legend of Zelda, som Hideki Kamiya, direktøren av Ōkami har innrømt har påverka utforminga av spelet. Handlinga er i hovudsak lineær, sjølv om fleire sideoppgåver og valfrie aktivitetar lèt spelaren utforske verda i spelet og ta fatt på handlinga i sitt eige tempo. Ved å gjere ulike oppgåver og andre aktivitetar ferdige, som å få tre til å blomstre eller mate ville dyr, får Amaterasu lønn i form av godhug, som ein kan bruke til å betre statistikkane hennar, mellom anna helse og forrådet av måling som ein kan bruke til teknikkane med målekosten.
Slag mot fiendar går føre seg i ein avgrensa arena, og Amaterasu kan slåst mot fiendar ved å bruke ein kombinasjon av våpen, kampteknikkar og gestar med målekosten for å nedkjempe fiendane. Etter eit endt slag får Amaterasu pengar, som yen, med eventuelle tillegg dersom ho klarar slaget snøgt og utan å ta skade. Pengane kan ein bruke på diverse utstyr frå kjøpmenn kring om i landet, mellom betre våpen, verktøy og viktige saker for å fullføre oppgåver. Pengane kan også brukast til å kjøpe nye kampteknikkar i dojoar.
Målekost
Eit særmerkt element i Ōkami er målekosten til Amaterasu, som lèt spelaren stogge spelet og kalle fram eit lerret der spelaren kan måle på skjermen, anten ved å bruke den venstre analoge stikka på PlayStation 2-kontrollen eller ved å peike med Wii-fjernkontrollen. Denne funksjonen er både brukt i kamp og til å løyse gåter. Til dømes kan spelaren lage ein sterk vind ved å teikne ei sløyfe, skjere fiendar ved å teikne ei rett line gjennom dei eller lage bruer ved å teikne ei. Desse teknikkane vert lært gjennom spelet ved å fullføre stjernebilete av målekost-gudar for å frigjere dei frå gøymestadene sine. Det er råd om å oppgradere eller endre enkelte målekost-teknikkar seinare i spelet. Til dømes kan ein oppgradere teknikken «Inferno» til å gjere det mogeleg å lage flammar utan å vere bunden til faklar og andre tente gjenstandar. Blekket som er brukt til å måle er avgrensa til mengda som er tilgjengeleg i spesielle blekkhus, noko som hindrar spelaren i å kunne nedkjempe fiendar utelukkande ved hjelp av målekosten. Blekk vert fylt opp att i blekkhusa når målekosten ikkje er i bruk.
Handling
Spelet går føre seg i eit Nippon basert på klassisk japansk historie, og byrjar med eit tilbakeblikk til hendingane 100 år før notida i spelet. Forteljaren der skildrar korleis Shiranui, ein ulv kvit i pelsen, og fektaren Nagi saman slåst mot den åttehovuda demonen Orochi for å berge landsbyen Kamiki og jomfrua Nami, som er kjærasten hans Nagi. Shiranui og Nagi er ikkje i stand til å nedkjempe Orochi, men klarar å forsegle demonen vekk.
I notida i spelet bryt Susano, ein etterkomar av Nagi, seglet som held på Orochi sidan han ikkje trur på legenda og vil prøve å vise at ho er usann. Orochi slepp ut og forbannar landet, og syg med det livskrafta ut av alle individ. Vettet Sakuya, som vaker over landsbyen Kamiki, kallar på solgudinna Amaterasu, kjent mellom innbyggjarane i landsbyen som reinkarnasjonen av den kvite ulven Shiranui, og bed henne om å frelse landet på forbanninga. Saman med kunstnaren Issun, ein knøttliten skapning kjent i spelet som ein «poncle», klarar Amaterasu å attereise landet til sin tidlegare fagerdom.
Olav Anfinnson Refsdal
Refsdal arbeidde deretter som prest i nesten 50 år i ulike statar i USA. I tillegg til prestegjerninga redigerte han to tidsskift: Barnets Ven (1899–1903) og fråhaldsbladet Lyngblomsten (1907–15). Han publiserte preiker, gav ut bøker og i tillegg publiserte han ei mengd dikt i ulike norskamerikanske aviser og blad.
Refsdal synte stor interesse for målsaka og skreiv fleire tekstar og heldt preiker på nynorsk. Læsebogen er den einaste leseboka på norsk i Amerika med nynorske tekstar. Fagerliens Tvillinger inneheld sju dikt på nynorsk. Refsdal var òg med i skriftstyret i nynorskbladet Norrøna. Her publiserte han dikt og korte innlegg der han tala varmt for målsaka. Refsdal var fråhaldsmann og var i fleire år sekretær i den nasjonale fråhaldsrørsla.
Bayt Hanbas
Bayt Hanbas er ein landsby vest i det sentrale Jemen. Han ligg i San‘a’ guvernement.
Sugar Mountain
Meininga i teksten
På albumet hennar You Can Close Your Eyes opna Joni Mitchell, som alt var ven med Neil Young då han skreiv denne songen, songen «Circle Game» med denne talen:
Herpes simplexvirus
Herpes simplexvirus type 1 og 2 (HSV-1 og HSV-2), òg kjend som humant herpesvirus 1 og 2 (HHV-1 og HHV-2), er to virus i herpesvirusfamilien som valdar infeksjon hjå menneske. HSV-1 plar å føre til herpes labialis, medan HSV-2 plar å føre til herpes genitalis. Begge virusa er allstadsnærverande og smittsame. Dei blir spreidde når infiserte personar produserer og skil ut viruset. Herpes simplex kan smitta gjennom kontakt med spytt, til dømes når nokon delar drikke.
Sugar Mountain
Utgjeving
Young spelte songen inn først gong den 10. november 1968, som ein del av ein konsert på Canterbury House i Ann Arbor. Denne innspelinga vart gjeven ut som B-side til singelen «The Loner» i 1969 (og igjen som B-side til «Cinnamon Girl» året etter), men vart ikkje gjeven ut på eit album før samlinga Decade kom ut i 1977. Konserten på Canterbury House vart gjeven ut som Sugar Mountain - Live at Canterbury House 1968 i november 2008.
Herpes simplexvirus
Symptom på herpes simplex-infeksjon er vassaktige blemmer i huda eller på slimhinnene i munnen, på leppene eller på kjønnsorgana. Når lesjonane lækjar plar det å oppstå skorper som er karakteristiske for herpessjukdom. Somme gonger fører viruset til milde eller atypiske symptom ved utbrot. HSV-1 og -2 står ved lag i kroppen fordi dei blir latente og gøymer seg frå immunsystemet. Dette gjer dei i cellekroppen til nervecellene, på same måte som nevrotrope og nevroinvasive virus. Etter den fyrste infeksjonen, primærinfeksjonen, er det ikkje uvanleg at det oppstår sporadiske episodar med reaktivering eller utbrot. Ved utbrot blir viruset aktivt og transportert via aksonar til huda, der virusreplikasjon og utskiljing fører til nye sår.
Figueroa Point
Figueroa Point er eit isfritt nes heilt nordaust på Greenwich Island i Sør-Shetlandsøyane i Antarktis på søraustsida av innløpet til Galápagos Cove. Dovizio Rock ligg 190 meter mot nordaust, Ibar Rocks  ligg 860 meter mot søraust, Bonert Rock  ligg 730 meter i sør-søraust og Rosales Rocks  ligg 500 meter sør for Figueroa Point. Området vart vitja tidleg på 1800-talet av engelske og amerikanske selfangarar.
Neset er kalla opp etter løytnant Emiliano Figueroa González, som var navigatør ombord på transportskipet «Angamos» under Den chilenske antarktisekspedisjonen i 1950-51. Skjera harnamn etter sersjant Dovizio, som var med på Den chilenske antarktisekspedisjonen 1948-49, andreløystnant Mario Ibar, som leia marinesoldatane på fregatten «Iquique» under Den chilenske antarktisekspedisjonen 1946-47, kaptein Federico Bonert, som var andreoffiser ved transportskipet «Angamos» under Den chilenske antarktisekspedisjonen 1950-51, og sersjant Rosales, som var koparsmed på «Iquique» under Den chilenske antarktisekspedisjonen 1947.
Sugar Mountain
Utgjeving
Ei akustisk utgåve av songen finst òg på albumet Live Rust frå 1979.
Kastelle kloster
Det var både kyrkje og kloster på staden. Kyrkja, som var vigd til St. Augustin, er truleg litt eldre enn klosteret, slik at klosteret har vorte bygd i tilknyting til kyrkja. Klosteret var stifta av erkebiskop Eystein og bygd midt på 1200-talet. Klosteret låg under Nidaros erkebispedømme, men hadde òg eit tilhøve til Ebelholt kloster på Sjælland.
Kong Frederik I konfiskerte klosteret og forlente det til Jørgen Steenssøn mot ei årleg avgift på ei mark smør og tre våpenføre menn i 1529. Dette var kort tid før reformasjonen, og mange kloster vart sekulariserte.
Ruinane av klosteret vart arkeologisk undersøkt i 1891 og i 1942. Kyrkja og ein av klosterfløyene er lokaliserte, og murane er i dag synlege i bakkenivå. Restane av muren tyder på at kyrkja har lege mot nord i anlegget, og at det ut frå den sørlege langveggen har gått ei austfløy. Resultata av utgravinga gjev ikkje grunnlag for nokon sikker kunnskap om korleis klosteranlegget såg ut.
Nanchong
Nanchong (kinesisk 南充; pinyin Nánchōng) er eit byprefektur i provinsen Sichuan i det vestlege Kina. Prefekturet har eit areal på 12 479 km2. Folketalet i prefekturet er kring 7,3 millionar.
Næringsdrift
Landbruk er viktigaste næringsgreina i Nanchong, 80% av innbyggararane bur på landet og er sysselsett med tradisjonelt jordbruk. Sekundærnæringane er baser på råvarer frå jordbruket. Store avlingar av ris, appelsinar, silkeormar, samt kjøt vert produsert for vidareforedling.
Største industriane framstiller petroleumsprodukt, bilar og bildelar, mekanisk utstyr, tekstilar og byggevarer.
Shanidargrotta
Shanidargrotta (kurdisk Şaneder eller Zewî Çemî Şaneder; arabisk كَهَف شانِدَر) er ei grotte og ein arkeologisk stad i fjellet Bradost i Erbil guvernement i Irak. Det er gjort funn av ti neandertalar der, daterte frå 35 000 til 65 000 år sidan. Grotta inneheld òg to seinare «proto-neolittiske» gravplassar ddaterte til kring 10 600 år sidan med 35 individ.
Den met kjende av neandertalane er Shanidar 1, som overlevde fleire skadar gjennom livet sitt, kanskje fordi dei andre i gruppa hans to seg av han, og Shanidar 4, som låg ved sidan av ein blome. Dette kan vere bevis for gravrituale eller noko som eit dyr kan ha gjort tilfeldig.
Staden ligg i Zagrosfjella i Arbil guvernement nær Store Zab.
Toril Akerhaugen
Toril Hetland Akerhaugen er ein norsk tidlegare fotballspelar som vann EM-sølv med Noreg i 2013.
Aktiv
Akerhaugen spelte på Lørenskog IF i 2000. Frå 2001 til 2015 var ho aktiv i toppklubben Asker SK og etterfylgjaren Stabæk IF. Forsvarsspelaren deltok i 229 obligatoriske kampar med Asker og Stabæk og skåra eitt einaste mål. Gjennom dei femten sesongane i Asker og Stæbæk var ho med å vinne to cupgull og like mange seriemeisterskap. Frå debuten i 2006 til 2013 spelte Akerhaugen 59 landskampar for Noreg. Ho var med i EM-troppa i 2009 og spelte venstreback i EM-finalen mot Tyskland i 2013.
Slaget ved Torroella
Opptakt
I 1694 valde den franske kongen å invadere Catalonia, og sette armeen til Catinat i Piemonte på defensiven ved å flytte soldatar over til den spanske fronten.
Statthaldaren i Catalonia, don Juan Manuel Lopez Pacheco Acuña Giron y Portocarrero, marki av Villena, hertugen av Escalona, var òg armékommandante for den spanske armeen og hadde sett opp ei stilling langs breidda av elva Ter. Den franske armeen var leia av marskalk duke of Noailles, som ønskte å erobre Gerona.
Dei to armeane var jamstore (20 000 infanteristar og 4-5 000 kavaleristar). Dei franske regimenta bestod hovudsakleg av erfarne soldatar, medan dei spanske styrkane hadde mange rekruttar og einingar som aldri hadde vore i strid før. I tillegg hadde franskmennene fleire kanonar og godt trente offiserar og mannskap.
Slaget
Den spanske armeen var delt inn i tre korps for å vakte vadestadane ved Verges, Ullà og Torroella.
Dagane før hadde fienden prøvd å krysse vadestaden ved Verges utan å lukkast, og flytta så til Ullà og Torroella de Montgri. Den 27. mai hang ei tett tåke over elvebreiddene og 2 000 franske dragonar og kavaleristar tok nytte av dette, etterfølgt av mange grenaderar, og kryssa elva umerka ved Torroella de Montgri. Dei gjekk så til åtak på det spanske infanteriet, som vart bombardert av det franske batteriet på den andre sida av elva.
Etter det førte muskettåtaket til spanjolane klarte dei ikkje å effektivt stå imot den møtande fienden og starta å flykte frå slagmarka slik at resten av den spanske armeen hamna i uorden. Mange vart drepne fordi dei ikkje klarte å effektivt forsvare seg mot franskmennene, medan resten av det spanske kavaleriet drog av stad slik at infanteriet vart forsvarslause. Heile den spanske armeen hamna i uorden og kavaleriet flykta med baktroppen til dei nådde Girona.
Franskmennene rykte framover mot spanjolane og møtte liten motstand. Dei tok livet av mange soldatar og tok mykje utstyr og kanonar.
Etterverknad
I følgje den offisielle versjonen 2931 spanske infanteristar og 324 hestar døydde, vart skadde eller deserterte. I følgje franske kjelder mista spanjolane over 9 000 mann inkludert 2 000 fangar, medan dei sjølv tapte kring 500 mann.
I denne situasjonen hadde ikkje statthaldaren noko anna val enn å sende nokre soldatar til Girona og marsjerte med størsteparten av armeen sin mot Barcelona, der han vart verande heile juni. Samstundes plyndra franskmennene 10 landsbyar kring elva Ter.
Den 30. mai, tre dagar etter det spanske nederlaget ved Ter, starta Noailles ein blokade både på land og til sjøs ved festninga Palamos, som overgav seg til franskmennene den 10. juni. Byen Girona vart teken den 29. juni.
Barcelona vart redda av den franske krigsministeren som reduserte pengestøtta til den marskalk Noailles og slik immobiliserte armeen hans. Ein annan faktor var at den engelske flåten under Edward Russell fekk den franske flåten under Tourville til å trekkje seg tilbake til Toulon.
Töllsjö
Töllsjö er ein svensk tettstad i Bollebygds kommun i Västra Götalands län i landskapet Västergötland. I 2005 hadde tettstaden 347 innbyggjarar.
Azrikam
Azrikam (hebraisk skrift עַזְרִיקָם) er ein moshav sentralt i Israel. Han ligg nær Ashdod og høyrer til Be'er Tuvia regionale kommune. I 211 hadde han eit folketal på 1 217. Han er kalla opp etter Azrikam, ein etterkomar av Zerubbabel. (Første Krønikebok 3:23)
Moshaven vart grunnlagd i 1950 i ruinane etter ein palestinsk landsby kalla Batnia av immigrantar frå Tunisia, og heitte først Batnia B. Dei første åra budde innbyggjarane i telt utan elektristet, vatn eller gass.
Bayt Hirash
Bayt Hirash er ein landsby vest i det sentrale Jemen. Han ligg i San‘a’ guvernement.
Bunsenbrennar
Bunsenbrenner er ein gassbrennar som er en del av et laboratorieutstyr til bruk for oppvarming, sterilisering og forbrenning, særleg i samband med kjemiske eksperiment. Brennaren har namn etter den tyske kjemikaren Robert Wilhelm Bunsen, sjølv om oppfinninga opphavleg blei teikna av briten Michael Faraday og vidareutvikla av Bunsen sin laboratorieassistent Peter Desaga i 1855.
Drive Inn av Schulze og Bloss
Drive Inn er eit samarbeidsalbum av Klaus Schulze og Rainer Bloss.
Det finst eit album som heiter Drive Inn II, men trass i at Schulze har namnet sitt på framsida, er det berre Rainer Bloss aleine. I tillegg finst eit album som heiter Drive Inn III av Rainer Bloss.
Begjær
Begjær eller attrå er ei sterk lengt eller lyst etter noko, som makt, rikdom, kunnskap eller sex.
Deyang
Deyang (forenkla kinesisk 德阳, pinyin Déyáng; tradisjonell kinesisk 德陽) er eit byprefektur i provinsen Sichuan i Kina. Byprefekturet har eit areal på 5 818 km², folketalet vart i 2004 berekna til 3,81 millionar.
Begjær
Innan katolsk teologi er begjær ei av dei sju dødssyndene.
Deyang
Byprefekturet Deyang omfattar eitt distrikt (区 qū), tre byfylke (市 shì) og to fylke (县 xiàn).
Tomtebo
Tomtebo er ein svensk tettstad i Umeå kommun i Västerbottens län i landskapet Västerbotten. I 2005 hadde tettstaden 633 innbyggjarar.
Feda kyrkje
Feda kyrkje er ei lafta krosskyrkje frå 1802 på Feda i Kvinesdal kommune i Agder fylke.
Kyrkja vart oppført av byggmeister Axel Lohne. og har 240 sitjeplassar. Ho ligg ved Fedafjorden på austsida av utløpet til Fedaelva, med småbåthamna like attmed.
Det er kyrkjegard på staden.
Litauisk i Junior Eurovision Song Contest
Litauisk i Junior Eurovision Song Contest gjev oversyn over bruken av det litauiske språket i Junior Eurovision Song Contest. Fyrste gongen ein song på litauisk vart framført i Junior Eurovision Song Contest var i 2007 då Litauen debuterte med «Kai miestas snaudžia» av Lina Joy. Sidan den gong har Litauen delteke med til saman fire ulike bidrag som har vorte framført på litauisk. Av landa som kan delta er litauisk offisielt språk i Litauen.
Eshbal
Eshbal er ein liten kibbutz nord i Israel. Han ligg i Nedre Galilea nær Karmiel, og høyrer til Misgav regionale kommune. I 2006 hadde han eit folketal på 53.
Landsbyen vart grunnlagd i 1979 som ei Nahal-busetjing. Han vart gjort sivil i januar 1998 av ein kvutza på 30 medlemmar av ungdomsgruppa HaNoar HaOved VeHaLomed.
Mount Gorecki
Mount Gorecki er eit fjell, 1110 moh, ved søraustenden av Schmidt Hills i Neptune Range i Pensacolafjella i Antarktis. Det vart oppdaga og fotografert den 13. januar 1956 under U.S. Navy sin transkontinentale flytur frå McMurdo Sound til Weddellhavet og attende, og vart namngjeven av Advisory Committee on Antarctic Names etter flyelektrikar Francis Gorecki deom deltok på ekspedisjonen.
Kaspichan Point
Kaspichan Point (Nos Kaspichan) er eit nes ved søraustsida av innløpet til Kramolin Cove på sørvestkysten av Greenwich Island i Antarktis. Det ligg like vest for Hebrizelm Hill, 1,4 km nordvest for Triangle Point, 2 km sør-sørvest for Tile Ridge, and 2 km søraust for Yovkov Point. Den bulgarske ekspedisjonen Tangra 2004/05 kartla neset og kalla det opp etter byen Kaspichan nordaust i Bulgaria.
Gambacorta Peak
Gambacorta Peak er eit fjell, 1840 moh, som står 4 nautiske mil aust for Mount Kaschak sør i Neptune Range i Pensacolafjella i Antarktis. Det vart kartlagd av US Geological Survey frå landmålingar og flyfoto tekne i U.S. Navy frå 1956–66. Det vart namngjeve av Advisory Committee on Antarctic Names etter kaptein Francis M. Gambacorta, kaptein på USS «Wyandot» som transporterte laget som oppretta Ellsworth-basen under Det internasjonale geofysiske året. Avlossings ved stasjon på Filchnerisen byrka 29. januar 1957.
Dokusåpe
Ei dokusåpe eller reality-tv er eit fjernsynsprogramformat som dokumenterer det skal vere røynlege situasjonar, utan noko form for manuskript. Dokusåper har ofte ukjende individ i rollene i staden for profesjonelle skodespelarar. Sjangeren vart prominent tidleg på 1990-talet med Real World og tidleg på 2000-talet med internasjonale suksesseriar som Survivor, Idols og Big Brother. Kjende norske dokusåper er mellom anna Farmen, 71° nord, Jakten på kjærligheten og Luksusfellen.
Vogge
Vogge er ei seng for spedbarn som ein kan gje ei voggande rørsle. Ei vogge kan hengjast opp i tau som ei huske, eller stå på bakken oppå meiar.
Dokusåpe
Dokusåper er ofte ispedd korte intervjusegment der deltakarar reflekterer rundt eller gjev kontekst til hendingane som syner seg på skjermen. Tevlingbaserte dokusåper har typisk ein gradvis eliminasjon av deltakarar, anten av eit dommarpanel eller av sjåarane av programmet.
Vogge
Vogger er ei gammal oppfinning som er kjend frå ei rekkje stader i verda. Det er til døme funne ei karbonisert vogge i ruinane etter Herculaneum, som blei øydelagd av vulkanen Vesuv sitt utbrot i år 79.
Jón Þór Birgisson
Jón Þór "Jónsi" Birgisson (ˈjouːn ˈθouːr ˈpɪrkɪsɔn, ˈjounsɪ) er gitarist og vokalist i det islandske post-rock-bandet Sigur Rós. Han er kjend for å spele gitar med ei cello-boge, og er blind på høgre auge. Jón er ope homofil.
Han er fødd og oppvaksen i Reykjavik på Island, og var med i grunge rock-bandet Stoned frå 1992-1993. Han var òg vokalist og frontfigur i bandet Bee Spiders i ei kort periode. Han starta Sigur Rós i 1994 saman med bassist Georg Hólm og trommeslagar Ágúst Ævar Gunnarson.
LORAN
LORAN (Engelsk: LONG RAnge Navigation) er eit radionavigasjonssystem som brukar lågfrekvente radiosignal frå tre eller fleire stasjonar for å finna posisjonen for eit fartøy eller fly.
Prinsippet byggjer på same måte som GPS, der posisjonen vert funnen ved å ta tidsdifferansen frå tida eit signal vart sendt ut, til signalet vert motteke.
Den noverande versjonen av LORAN som primært vert brukt er kalla LORAN-C, som opererer på lågfrekvensbandet mellom 90 og 110 kHz. Bølgjelengdene er frå ca. 2,7 til 3,3 km. Ei effektiv halvbølgjedipolantenne må vera halvparten så lang.
Mange nasjonar, inkludert USA, Japan, Noreg og Russland har hatt LORAN-stasjonar i drift. LORAN vert nytta mindre i moderne tid, mykje grunna den store auken av GPS i den seinare tida. Men LORAN har òg fått ei viktig rolle som backupsystem etter kvart som veikskapar i satellittbasert navigasjon har vorte betre forstått. Dei langbølgja radiosignala kan takast imot under vatn og er difor nyttige for undervassbåtar.
Liste over LORAN-C sendarar. Stasjonar med antennetårn høgare enn 300 m (984 ft) er vist i feit skrift:
Ottoman
Ottoman (av fransk ottomane, [canapé en] ottoman, gjennom tysk Ottomane) er ein type møbel til å sitja eller ligga på som var utbreidd i Europa på 1700- og 1800-talet. Det har hatt mange utformingar, med eller utan ryggstø, og er i slekt med divan, sjeselong og sofa. Ein kunne ha ottomanar i opphaldsrom eller på soverom.
I ei motsett utvikling blei ottomanar laga som runde eller åttekanta møblar rundt ein polstra midtstolpe. Dette gav mange sete som kunne vera samanhengjande eller ha armlene imellom. Slike ottomanar var vanlege på klubbar, teater og liknande. Denne typen møbel kunne ha eit holrom inni med setet som lok.
Ottoman footstool, eller ottoman-fotskammel, var ein puff eller polstra benk, gjerne også med holrom og lok, som blei brukt saman med ottomanar. I dag er dette møbelet gjerne kjend som berre «ottoman» på engelsk, og kan brukast åleine, saman med lenestol eller sofa.
Herpes simplex
Herpes simplex (av gresk ἕρπης herpēs, «krypande» eller «latent»), ofte berre kalla herpes, er ein virussjukdom som skuldast herpes simplexvirus. Infeksjonane blir kategorisert etter kva for kroppsområde dei råkar. Herpes labialis råkar andletet eller munnen, og kan føre til små blemmer kjend som forkjølingssår eller munnsår, og i mildare høve sår hals. Herpes genitalis, ofte berre kjend som herpes, kan føre til milde symptom eller forme blemmer som sprekk og dannar små sår kjend som ulcus. Desse plar å lækjast innan to til fire veker. Kriblande eller skytande smerte kan oppstå i forkant av blemmene. Herpes varierer mellom periodar med aktiv sjukdom og periodar utan symptom. Den fyrste episoden plar å vere kraftigast og er ofte følgd av feber, muskelsmerte, svolne lymfeknutar og hovudverk. Aktive sjukdomsperiodar minskar med tid, både i frekvens og alvorlegheitsgrad. Døme på andre lidingar som skuldast herpes simplex-infeksjon er herpetisk verkefinger, herpes i auga, herpesinfeksjon i hjernen og medfødd herpesvirusinfeksjon.
Den mest effektive måten å hindre infeksjon i kjønnsorgan er ved å unngå vaginalt, oralt og analt samkvem. Kondombruk minskar risikoen til ei viss grad. Dagleg antiviral behandling hjå den smitta personen kan bidra til å minske smitte. Det finst inga vaksine mot herpes simplexvirus. Det finst heller ingen kur når ein først har pådrege seg infeksjonen. Paracetamol og topisk lidokain kan bidra til å lindre symptoma. Behandling med antivirale lækjemiddel som aciklovir eller valaciklovir kan minske alvorlegheitsgrada av dei symptomatiske episodane.
Verdsfemnande førekomst av HSV-1 eller HSV-2 ligg mellom 60 % og 95 % hjå vaksne. HSV-1 blir vanlegvis tileigna i barndomen. Førekomsten av begge plar å auka med alderen. HSV-1 råkar mellom 70 og 80 % menneske i populasjonar med dårleg sosioøkonomisk status, og mellom 40 og 60 % i populasjonar med høgare sosioøkonomisk status. Om lag 536 millionar menneske, eller 16 % av verdsborgarane, var smitta med HSV-2 i 2003, og førekomsten var høgast blant kvinner og folk i utviklingsland. Mange av dei som er smitta med HSV-2 er uvetande om at dei har infeksjonen.
Taktiske atomvåpen
Taktiske atomvåpen er nemninga på kjernefysiske våpen som med lita sprengkraft berre vil vera i stand til å øydeleggja eit mindre område. Dei vil i tilfelle ein militær konflikt berre nyttast mot militære mål i nærleiken av eigne eller allierte styrkar.
Døme på nytte av taktiske kjernevåpen kan vera angrep mot større samlingar av pansra personellkøyretøy eller marinefartøy. Som våpenberarar kan ein nytta rakett, missil, torpedo, granat eller bombe.
Miletich Point
Miletich Point (Nos Miletich) er eit klipperikt nes på vestsida av innløpet til Haskovo Cove på Greenwich Island i Sør-Shetlandsøyane i Antarktis. Det ligg 800 m nord for toppen av Crutch Peaks, 200 m søraust for Kabile Island, 1,55 km aust for Pavlikeni Point og 2,1 km vest for Aprilov Point.
Miletich Point er kalla opp etter den bulgarske språkforskaren, etnografen og historikaren Ljubomir Miletitsj (1863–1937).
Torbjörntorp
Torbjörntorp er ein svensk tettstad i Falköpings kommun i Västra Götalands län i landskapet Västergötland. I 2005 hadde tettstaden 474 innbyggjarar.
Solsikkeolje
Solsikkeolje er ei olje ein får gjennom å pressa frøa av solsikke. Olja har nøytral lukt og smak. Ho er ei av dei vanlegaste formene av matolje, men ho blir òg nytta i kosmetikk, som smørjeolje og som brensel.
I matlaging
Raffinert solsikkeolje kan brukast til matlaging ved låg og særs høg temperatur. Uraffinert olje blir brukt som salatdressing i austeuropeisk mattradisjon. Olja kan òg brukast til å laga solsikkesmør.
Ved frityrsteiking av til dømes chips eller pommes frites, kan ein nytta solsikkeolje.
Hagebruk
I EU og Storbritannia har ein spraya solsikkeolje på tomatavlingar for å verna mot mjøldogg frå Oidium neolycopersici. Til denne bruken kan ho brukast både på økologiske og konvensjonelle gardsbruk.